**Ministru kabineta noteikumu projekta „Grozījumi Ministru kabineta 2005.gada 22.novembra noteikumos Nr.875 „Noteikumi par budžetu finansēšanas klasifikāciju”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2005.gada 22.novembra noteikumos Nr.875 „Noteikumi par budžetu finansēšanas klasifikāciju”” (turpmāk – noteikumu projekts) ir izstrādāts pēc Finanšu ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Grozījumiem Imigrācijas likumā (pieņemti 08.05.2014) 23.panta pirmās daļas 31.punktu, kas ārzemniekam dod iespēju pretendēt uz termiņuzturēšanās atļaujas Latvijas Republikā saņemšanu, ja viņš normatīvos aktos noteiktajā kārtībā iegādājas īpašam mērķim noteiktus bezprocentu valsts vērtspapīrus, ir nepieciešams papildināt Ministru kabineta 2005.gada 22.novembra noteikumus Nr.875 „Noteikumi par budžetu finansēšanas klasifikāciju” (turpmāk – finansēšanas klasifikācija) ar šādiem jauniem kodiem: F30 22 30 10 „Bezprocentu likmes vidēja termiņa parāda vērtspapīru emisija”, F30 22 32 10 „Bezprocentu likmes vidēja termiņa parāda vērtspapīru *euro* emisija”, F30 22 30 20 „Bezprocentu likmes vidēja termiņa parāda vērtspapīru dzēšana”, F30 22 32 20 „Bezprocentu likmes vidēja termiņa parāda vērtspapīru *euro* dzēšana”.Pašreiz finansēšanas klasifikācijas kodi: F50 01 00 00 „Akcijas un cita līdzdalība komersantu pašu kapitālā”, F55 01 00 00 „Akcijas un cita līdzdalība komersantu pašu kapitālā, neskaitot kopieguldījumu fondu akcijas”, F55 01 00 10 „Akcijas un cita līdzdalība komersantu pašu kapitālā, neskaitot kopieguldījumu fondu akcijas (iegāde)”, F55 01 00 19 „Kapitāldaļu iegādei līdzdalībai pārējo komersantu kapitālā, kas nav akcijas”, F55 01 00 20 „Akcijas un cita līdzdalība komersantu pašu kapitālā, neskaitot kopieguldījumu fondu akcijas (pārdošana)”, F55 01 00 29 „Kapitāldaļu pārdošana līdzdalībai pārējo komersantu kapitālā, kas nav akcijas” nosaka, ka tajos uzskaita iemaksas kapitālā, taču nav skaidri noteikts, ka šie kodi būtu piemērojami arī iemaksu starptautisko organizāciju kapitālā uzskaitei. Līdz ar to noteikumu projekta 1.1. – 1.5., 1.9. - 1.14. apakšpunkti paredz atbilstoši precizēt finansēšanas klasifikācijas augstāk minēto kodu nosaukumus un to aprakstus noteikumu tekstā. Vienlaikus tiek virzīti grozījumi Ministru kabineta 2005.gada 27.decembra noteikumos Nr.1031 “Noteikumi par budžetu izdevumu klasifikāciju atbilstoši ekonomiskajām kategorijām”, kas paredz svītrot izdevumu klasifikācijas kodus 7714 “Iemaksas Eiropas Savienības starptautisko institūciju kapitālā” un 7715 “Iemaksas pārējo starptautisko institūciju kapitālā”, nodrošinot darījumu korektu atspoguļošanu atbilstoši tā būtībai. Noteikumu projekta 1.6. apkšpunkts paredz veikt tehnisku precizējumu kodā F20 32 23 20 “Mainīgas likmes ilgtermiņa noguldījumu pārējās valūtas atmaksa” precizējot minētā koda numuru.Pamatojoties uz likumu „Par valsts un pašvaldību kapitāla daļām un kapitālsabiedrībām”, Likumu par budžetu un finanšu vadību un citiem normatīviem aktiem, noteikumu projekts paredz veikt tehnisku precizējumu, aizstājot visā pielikuma tekstā vārdus „Kapitāldaļu” ar vārdiem „Kapitāla daļu”. Finansēšanas klasifikācija stājas spēkā 2015.gada 1.janvārī, lai noteikumu projektā paredzētās izmaiņas būtu spēkā ar budžeta gada sākumu. Vienlaikus norādām, ka noteikumu projektā minētais grozījums Imigrācijas likumā par 23.panta pirmās daļas papildināšanu ar 31.punktu stājas spēkā 2015.gada 1.janvārī. |
| 3. | Projekta izstrādē iesaistītās institūcijas | Valsts kase. |
| 4. | Cita informācija | Nav.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekts attiecas uz valsts budžeta un pašvaldību budžeta iestādēm, no valsts budžeta daļēji finansētām atvasinātām publiskām personām un budžeta nefinansētām iestādēm. |
| 2. | Projekta izpildes ietekme uz pārvaldes funkcijām | Projekts šo jomu neskar.  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 4. | Cita informācija | Nav |

*Anotācijas II - VI sadaļa – projekts šīs jomas neskar.*

Finanšu ministrs A.Vilks

20.10.2014. 11:12

556

I.Čable

67095455, ivita.cable@fm.gov.lv